
	Бұйрықпен бекітілді




Мемлекеттік заңды тұлғаларда басқарушылық функцияларды атқарумен байланысты лауазымдарға адамдарды қабылдау және олардың еңбек қызметін өткеру қағидалары


1-тарау. Жалпы ережелер

1. [bookmark: _Hlk241590130]Осы Мемлекеттік заңды тұлғалардағы басқарушылық функцияларды атқарумен байланысты лауазымдарға адамдарды қабылдау және олардың еңбек қызметін өткеру қағидалары (бұдан әрі – Қағидалар) Қазақстан Республикасы Еңбек кодексінің 139-бабының 1-тармағына, «Мемлекеттік мүлік туралы» Қазақстан Республикасы Заңының 139-бабының 3-тармағына және «Қазақстан Республикасының мемлекеттік қызметі туралы» Қазақстан Республикасы Заңының (бұдан әрі – Заң) 89-бабының 1-тармағына сәйкес әзірленді және мемлекеттік кәсіпорындар мен мемлекеттік мекемелердің бірінші басшылары лауазымдарына адамдарды (бұдан әрі – мемлекеттік заңды тұлғалардағы басқарушылық функцияларды жүзеге асыратын адамдар) қабылдау, сондай-ақ олардың еңбек қызметін өткеру тәртібін айқындайды.
	Осы Қағидалардың талаптары келесі лауазымдарға бірінші басшыларды қабылдау кезінде:
	1) мемлекеттік органдар болып табылатын мемлекеттік мекемелердің;
	2) Қазақстан Республикасының Президенті қызметке тағайындайтын және қызметтен босататын білім беру және мәдениет саласындағы жекелеген мемлекеттік заңды тұлғалары;
	3) мемлекеттік дене шынықтыру-спорт ұйымдарының; 
	4) «Мемлекеттік мүлік туралы» Қазақстан Республикасы Заңының 150-1-бабы 2-тармағының үшінші бөлігінде көзделген жағдайларда денсаулық сақтау саласындағы шаруашылық жүргізу құқығындағы мемлекеттік кәсіпорындардың;
	5) Осы Қағидалардың 10-тарауын қоспағанда, Қазақстан Республикасы Президентінің Әкімшілігімен, Қазақстан Республикасының Үкіметімен, Қазақстан Республикасының Премьер-Министрімен келісу бойынша, онымен келісу бойынша немесе оның ұсынуы бойынша лауазымға тағайындалатын және лауазымнан босатылатын мемлекеттік заңды тұлғалардың жекелеген басшыларына қолданылмайды.
2. Мемлекеттік заңды тұлғалардағы басқарушылық функцияларды атқарумен байланысты бос немесе уақытша бос лауазымдарға (бұдан әрі – бос лауазымдар) адамдарды қабылдау конкурс арқылы, оның ішінде цифрлық жүйелерде (олар болған жағдайда) жүзеге асырылады.
3. Қарамағында мемлекеттік заңды тұлғалар бар мемлекеттік басқарудың тиісті саласына (аясына) басшылық жасау жөніндегі уәкілетті орган немесе астананың, облыстардың, республикалық маңызы бар қалалардың, аудандардың, облыстық маңызы бар қалалардың жергілікті атқарушы органы не аудандық маңызы бар қалалар, ауылдар, кенттер, ауылдық округтер әкімінің аппараты (бұдан әрі – реттеуші мемлекеттік органдар) немесе мемлекеттік заңды тұлға қайта ұйымдастырылған, таратылған жағдайларда жарияланған конкурстар, атаулары, функциялары мен өкілеттіктері өзгермейтін бос лауазымдарға арналған конкурстарды қоспағанда, оларды өткізудің кез келген кезеңінде күші жойылады.


2-тарау. Бос лауазымдарға конкурс өткізу тәртібі

4. Конкурс мынадай негізгі дәйекті кезеңдерді қамтиды:
1)  конкурс өткізу туралы хабарландыруды жариялау;
2) конкурсқа қатысуға ниет білдірген адамдардан (бұдан әрі – кандидаттар) құжаттарды қабылдау;
3) конкурсқа қатысатын кандидаттардың құжаттарын қарау;
4)  реттеуші мемлекеттік органның конкурстық комиссиясы өткізетін конкурсқа қатысатын кандидаттармен әңгімелесу;
5) конкурстық комиссияның қорытындысы.
[bookmark: _Hlk242955753]Реттеуші мемлекеттік органдар Қазақстан Республикасының қолданыстағы заңнамасында тікелей көзделген қосымша конкурстық кезеңдерді мемлекеттік заңды тұлғаларда басқарушылық функцияларды атқаратын адамдарды қабылдау кезінде қолдануы мүмкін.


3-тарау. Конкурстық комиссияны қалыптастыру

5. Конкурс өткізу үшін реттеуші мемлекеттік орган бос лауазымдарға орналасуға кандидаттарды іріктеу жөніндегі конкурстық комиссияны (бұдан әрі – конкурстық комиссия) қалыптастырады.
6. Конкурстық комиссияның шешімі бос лауазымға қабылдау немесе мұндай лауазымға қабылдаудан бас тарту үшін негіз болып табылады.
7. Кандидаттарды іріктеу жөніндегі конкурстық комиссияны реттеуші мемлекеттік органның басшысы немесе оның міндетін атқарушы адам немесе оның өкілеттігі бойынша реттеуші мемлекеттік органның аппарат басшысы немесе оның міндетін атқарушы адам қалыптастырады және бекітеді.
	Конкурстық комиссия кемінде бес мүшеден тұрады. Конкурстық комиссияның төрағасы конкурстық комиссия мүшелерінің арасынан айқындалады және конкурстық комиссияның құрамын бекіткен осы тармақтың бірінші бөлігінде көрсетілген адамның шешімімен тағайындалады.
	Конкурстық комиссияның құрамына персоналды басқару қызметінің (кадр қызметінің) басшылары не персоналды басқару қызметінің (кадр қызметінің) міндеттерін орындау жүктелген құрылымдық бөлімшенің басшылары (адамдар) (бұдан әрі – персоналды басқару қызметі), сондай-ақ мемлекеттік заңды тұлғалар қызметінің тиісті бағытына жетекшілік ететін құрылымдық бөлімшелерді қоса алғанда, реттеуші мемлекеттік органның құрылымдық бөлімшелерінің басшылары енгізіледі.
8. 	Конкурстық комиссияның хатшысы реттеуші мемлекеттік органның персоналды басқару қызметінің (кадр қызметінің) қызметкері болып табылады, ол конкурстық комиссия жұмысының ұйымдастырушылық қамтамасыз етілуін жүзеге асырады, комиссия мүшесі болып табылмайды және дауыс беруге қатыспайды.
9.  Конкурстық комиссия мүшелеріне кандидаттардың дербес деректері туралы мәліметтерді, конкурстық сұрақтардың мазмұнын жария етуге, сондай-ақ конкурстық комиссияның жұмысына кедергі келтіретін өзге де әрекеттер жасауға тыйым салынады.


4-тарау. Конкурс өткізу туралы хабарландыру

10. Конкурс өткізу туралы хабарландыруды реттеуші мемлекеттік органның персоналды басқару қызметімен (кадр қызметі) қалыптастырады.
11. Конкурс өткізу туралы хабарландыру мемлекеттік және орыс тілдерінде реттеуші мемлекеттік органның интернет-ресурсында, мемлекеттік заңды тұлғаның интернет-ресурсында (бар болған жағдайда), сондай-ақ мемлекеттік кәсіпорын бірінші басшысының лауазымы бойынша  www.e-qazyna.kz мемлекеттік мүлік тізілімінің веб-порталында (бұдан әрі – тізілім веб-порталы) жарияланады. Хабарландыруларды Қазақстан Республикасының бүкіл аумағында қолжетімді бұқаралық ақпарат құралдарында не өзге де мерзімді баспа басылымдарында, интернет-ресурстарда және әлеуметтік желілерде қосымша жариялауға жол беріледі.
12. Конкурс өткізу туралы хабарландыру жарияланғаннан кейін Заңның 
89-бабының 2-тармағына сәйкес бекітілетін жарияланған бос лауазымға қойылатын біліктілік талаптарына өзгерістер және (немесе) толықтырулар енгізуге жол берілмейді.
13. Конкурс өткізу туралы хабарландыруда мынадай мәліметтер қамтылады:
1) орналасқан жері, телефон нөмірлері, электрондық пошта мекенжайы көрсетіле отырып, конкурс өткізетін реттеуші мемлекеттік органның атауы;
2) негізгі функционалдық міндеттері, еңбекақы төлеу мөлшері мен шарттары көрсетіле отырып, мемлекеттік заңды тұлғаның, бос лауазымдардың атауы;
3) конкурсқа қатысатын кандидаттарға қойылатын біліктілік талаптар;
4) конкурсқа қатысу үшін ұсынылатын құжаттардың тізбесі және оларды конкурс өткізу туралы хабарландыру жарияланған күннен кейінгі жеті жұмыс күнін құрайтын қабылдау мерзімі;
5) әңгімелесу өткізілетін күн;
6) осы Қағидалардың 4-тармағына сәйкес қосымша конкурстық кезеңдер қолданылған жағдайда, оларды өткізу туралы ақпарат.
14. Егер конкурс уақытша бос лауазымға өткізілсе, бұл шарт конкурс өткізу туралы хабарландыруда жұмыс орны (лауазымы) сақталатын уақытша болмаған қызметкердің жұмысқа шығу күні көрсетіле отырып белгіленеді.

5-тарау. Конкурсқа қатысатын кандидаттар үшін құжаттарды қабылдау

15. Конкурсқа қатысу үшін Қазақстан Республикасының азаматтары қажетті құжаттарды конкурс жариялаған реттеуші мемлекеттік органға, оның ішінде цифрлық жүйелер арқылы (олар болған жағдайда), ал мемлекеттік кәсіпорын бірінші басшысының лауазымы бойынша тізілім веб-порталы арқылы ұсынады.
16. Конкурсқа қатысу үшін келесі құжаттар ұсынылады:
1) осы Қағидалардың 1-қосымшасына сәйкес конкурсқа қатысу туралы өтініш;
2) жұмыс беруші қол қойған және мөрімен (бар болған жағдайда) куәландырылған, еркін нысанда ресімделген, 3х4 өлшеміндегі фотосуреті бар кандидаттың қызметтік тізімі немесе еңбек кітапшасының нотариат куәландырған көшірмесі қоса берілген түйіндеме;
3)  білім беру саласындағы заңнама талаптарына сәйкес келетін білім туралы құжаттар мен оларға қосымшалардың нотариат куәландырған көшірмелері;
4) конкурс өткізу туралы хабарландыруда көрсетілген өзге де құжаттар, оның ішінде Заңның 89-бабының 2-тармағына сәйкес бекітілетін жарияланған бос лауазымға қойылатын біліктілік талаптарына сәйкестігін растайтын құжаттар, сондай-ақ осы Қағидалардың 4-тармағына сәйкес қосымша конкурстық кезеңдер қолданылған жағдайда, оларды өткізу үшін қажетті құжаттар.
	Егер құжаттар және (немесе) мәліметтер цифрлық жүйелерде қамтылса және цифрлық жүйелердің интеграциясы арқылы қолжетімді болса, оларды кандидаттан талап етуге жол берілмейді, оларды алудың техникалық мүмкіндігі болмаған жағдайлар жатпайды.
	17.	Конкурстық комиссияның хатшысы қойылатын талаптарға сәйкес келетін құжаттардың толық топтамасын тапсырған кандидатқа құжаттардың қабылданғаны туралы кандидаттардың электрондық пошта мекенжайларына және (немесе) ұялы телефон нөмірлеріне ақпарат жіберу арқылы не цифрлық жүйеде (бар болған жағдайда) хабарлайды.
	Құжаттардың толық емес топтамасы ұсынылған, анық емес мәліметтер берілген немесе құжаттар оларға қойылатын талаптарға сәйкес келмеген жағдайда, конкурстық комиссияның хатшысы кандидатқа анықталған кемшіліктерді осы Қағидалардың 13-тармағының 4) тармақшасында көрсетілген құжаттарды қабылдау мерзімі ішінде жою қажеттігі туралы хабарлайды. 
	Үміткерге өтінімдерді қабылдау кезеңінде, сондай-ақ осы кезең аяқталғаннан кейінгі бір жұмыс күні ішінде анықталған кемшіліктерді түзетуге бір рет мүмкіндік беріледі.
	Қайта ұсынылған құжаттардағы анықталған кемшіліктерді жоймау конкурс комиссиясы хатшысының оларды қабылдаудан бас тартуына негіз болып табылады.
	18. Кандидаттар өздерінің біліміне, жұмыс тәжірибесіне, кәсіби деңгейіне және беделіне қатысты қосымша ақпарат ұсына алады (біліктілікті арттыру туралы құжаттардың көшірмелері, ғылыми дәрежелер мен атақтар беру туралы құжаттар, мінездемелер, ұсынымдар, ғылыми жарияланымдар, олардың кәсіби қызметі мен біліктілігін сипаттайтын өзге де мәліметтер).
6-тарау. Кандидаттардың құжаттарын қарау

	19. Персоналды басқару қызметі құжаттарды қабылдау мерзімі аяқталғаннан кейін екі жұмыс күні ішінде кандидаттар ұсынған құжаттарды белгіленген біліктілік талаптарына, сондай-ақ Қазақстан Республикасының Еңбек кодексінде және Қазақстан Республикасының заңдарында белгіленген тыйымдар мен шектеулерге сәйкестігі тұрғысынан қарайды және кандидаттарды келесі конкурстық кезеңге жіберу туралы шешім қабылдайды.
	20. Құжаттарды қарау қорытындылары бойынша конкурстық комиссияның хатшысы келесі конкурстық кезеңге жіберілген кандидаттардың тізімін қалыптастырады, ол реттеуші мемлекеттік органның интернет-ресурсында, мемлекеттік заңды тұлғаның интернет-ресурсында (бар болған жағдайда), ал мемлекеттік кәсіпорын бірінші басшысының лауазымы бойынша тізілім веб-порталында келесі конкурстық кезең басталғанға дейін бір жұмыс күнінен кешіктірілмей орналастырылады.
	21. Келесі конкурстық кезеңге жіберілген кандидаттарға конкурстық комиссияның хатшысы келесі конкурстық кезең басталғанға дейін бір жұмыс күнінен кешіктірмей хабарлайды. Хабарлау кандидаттардың электрондық пошта мекенжайларына және (немесе) ұялы телефон нөмірлеріне ақпарат жіберу арқылы не цифрлық жүйеде (бар болған жағдайда) жүзеге асырылады.
22. Келесі конкурстық кезеңге жіберілмеген кандидаттарға бұл туралы конкурстық комиссияның хатшысы персоналды басқару қызметі шешім қабылдаған күннен бастап бір жұмыс күнінен кешіктірмей хабарлайды. Хабарлау кандидаттардың электрондық пошта мекенжайларына және (немесе) ұялы телефон нөмірлеріне ақпарат жіберу арқылы не цифрлық жүйеде (бар болған жағдайда) жүзеге асырылады.


7-тарау. Кандидаттармен әңгімелесу

	23. Кандидаттардың бейіндік кәсіби және жеке қасиеттерін бағалау үшін әңгімелесу өткізіледі.
	Әңгімелесу осы Қағидалардың 13-тармағының 5) тармақшасында көрсетілген мерзімдерде өткізіледі.
	24. Әңгімелесуді және кандидаттарды бағалауды конкурстық комиссия жүзеге асырады.
	Жарияланған әрбір бос лауазым бойынша конкурстық комиссия тиісті бос лауазымның лауазымдық өкілеттіктерін ескере отырып, кемінде он конкурстық сұрақтан тұратын тізбені қалыптастырады.
	25. Әңгімелесу кандидаттың таңдауы бойынша (қалауы бойынша) мемлекеттік немесе орыс тілінде өткізіледі.
	26. Бір лауазымға үміткер кандидаттарға бірдей сандағы бірдей сұрақтар қойылады.
Конкурстық комиссия кандидаттарды келесі шкалаға сәйкес балдармен бағалайды:
0 балл – кандидат сұраққа жауап берген жоқ;
1-2 балл – кандидат қойылған сұрақтың тақырыбы туралы жалпы түсінікке ие;
3-4 балл – кандидат қойылған сұрақтың тақырыбын жақсы біледі;
5 балл – кандидат қойылған сұрақтың тақырыбын толық меңгерген.
	27. Конкурстық комиссия мүшелері әңгімелесу барысында әдеп нормаларын сақтайды, кандидаттарға құрметпен, сыпайы, дұрыс және тілектестік ниетпен қарайды.
	28. Қажет болған жағдайда кандидаттармен әңгімелесу қашықтан бейнебайланыс құралдары арқылы өткізілуі мүмкін.
	29. Әрбір кандидатпен өткізілген әңгімелесу бейнетіркеудің техникалық құралдарының көмегімен тіркеледі. Бұл ретте бейнежазбада кандидат пен конкурстық комиссия мүшелері қамтылуға тиіс.
	30. Әңгімелесу барысында кандидат конкурстық комиссия отырысының өтуіне кедергі келтірмеген жағдайда жазба жүргізуге арналған техникалық құралдарды пайдалана алады.


8-тарау. Конкурстық комиссияның қорытынды отырысы

	31. Әңгімелесу аяқталған күні конкурстық комиссия ұсынылған құжаттар, сондай-ақ әңгімелесу нәтижелері негізінде  бос лауазымға орналасу үшін кандидаттар арасынан іріктеу жүргізеді.
	32. Кандидаттарды бағалау нәтижелерін конкурстық комиссияның әрбір мүшесі әрбір бос лауазым бойынша конкурстық комиссия бекітетін нысандағы кандидаттарды бағалау парағына (бұдан әрі – бағалау парағы) енгізеді.
	33. Ең жоғары жалпы балл жинаған кандидат конкурстық комиссияның оң қорытындысын алады.
	34. Бірнеше кандидаттың балдары тең болған жағдайда, жеңімпаз қосымша конкурстық кезеңдердің (болған жағдайда) нәтижелері ескеріле отырып анықталады. 
	Бірнеше кандидаттың қосымша конкурстық кезеңдердің (болған жағдайда) нәтижелері тең болған жағдайда, жұмыс өтілі ұзағырақ кандидат жеңімпаз деп танылады. Жұмыс өтілі тең болған жағдайда, білім деңгейі ескеріледі. 
	Қосымша конкурстық кезеңдердің (болған жағдайда) нәтижелері, жұмыс өтілі және білім деңгейі тең болған жағдайда, жеңімпаз конкурстық комиссияның қатысып отырған мүшелері санының көпшілік дауысымен ашық дауыс беру арқылы анықталады.
Дауыстар тең болған жағдайда конкурстық комиссия төрағасының даусы шешуші болып табылады.
	35. Баллдардың жалпы сомасын есептеуді конкурстық комиссияның хатшысы жүзеге асырады. 
	Бұл ретте конкурстық комиссия конкурстық комиссияның оң қорытындысын алған кандидаттың болмауы туралы шешім қабылдауы мүмкін.
	36. Талқылау барысы және конкурстық комиссия қабылдаған шешім қағаз және (немесе) электрондық нысанда еркін түрде жасалатын хаттамамен рәсімделеді, хаттамаға конкурстық комиссия төрағасы мен мүшелері, сондай-ақ хаттаманы жүргізетін хатшы қол қояды.
	Хаттама конкурстық комиссияның қорытындысы шығарылған күннен бастап бір жұмыс күнінен кешіктірілмей реттеуші мемлекеттік органның интернет-ресурсында, мемлекеттік заңды тұлғаның интернет-ресурсында (бар болған жағдайда), сондай-ақ мемлекеттік кәсіпорынның бірінші басшысы лауазымы бойынша тізілім веб-порталында орналастырылады.
	Конкурстық комиссияның хатшысы кандидаттарды конкурс қорытындылары туралы конкурстық комиссия шешім қабылдаған күннен бастап үш жұмыс күні ішінде хабардар етеді.
	37. Әңгімелесу кезеңіне бір ғана кандидат қатысқан жағдайда, оны тағайындау конкурс нәтижелері жарияланған күннен бастап жүзеге асырылуы мүмкін.
	38. Конкурс қорытындыларына және (немесе) персоналды басқару қызметінің әрекетіне (әрекетсіздігіне) шағым жасау Қазақстан Республикасының заңнамасында белгіленген тәртіппен жүзеге асырылады.
39.	Конкурстық комиссия келесі жағдайларда конкурсты өтпеді деп таниды және қайта конкурс өткізу туралы шешім қабылдайды:
1)	кандидаттардың конкурсқа қатысу туралы өтініштерінің болмауы (кері қайтарып алынуы);
2)	осы Қағидаларда белгіленген талаптарға сай келетін үміткерлердің болмауы;
3)	конкурстық комиссияның конкурстық комиссияның оң қорытындысын алған кандидаттың болмауы туралы шешім қабылдауы.


9-тарау. Мемлекеттік кәсіпорынның бірінші басшысының кандидатурасын келісу

	40. Мемлекеттік кәсіпорынның бірінші басшысының кандидатурасын келісу байқау кеңесі бар шаруашылық жүргізу құқығындағы мемлекеттік кәсіпорындарда жүзеге асырылады.
	41. Байқау кеңесі бар шаруашылық жүргізу құқығындағы мемлекеттік кәсіпорындарда реттеуші мемлекеттік орган конкурстық комиссияның шешімі негізінде мемлекеттік кәсіпорынның бірінші басшысын қабылдау мәселесі жөніндегі ұсынысты байқау кеңесінің келісуіне енгізеді.
	42. Мемлекеттік кәсіпорынның байқау кеңесі реттеуші мемлекеттік орган кәсіпорынның бірінші басшысы кандидатурасын енгізген күннен бастап бес жұмыс күні ішінде ұсынылған кандидатураны қарап, оны келісу немесе келісуден бас тарту туралы шешім қабылдайды.
	43. Байқау кеңесі ұсынылған кандидатура бойынша теріс шешім қабылдаған жағдайда, реттеуші мемлекеттік орган қайта конкурс өткізеді. Байқау кеңесі реттеуші мемлекеттік орган ұсынған кәсіпорынның бірінші басшысы кандидатурасын екі реттен артық келіспеуге құқылы.


10-тарау. Еңбек қызметінен өткеру тәртібі

	44. Конкурстық комиссияның оң қорытындысын алған кандидатты мемлекеттік заңды тұлғаларда басқару функцияларын атқарумен байланысты лауазымға тағайындау, сондай-ақ оның еңбек қызметін өткеруі Қазақстан Республикасының Еңбек кодексіне және Қазақстан Республикасының мемлекеттік қызмет туралы заңнамасына сәйкес жүзеге асырылады.
[bookmark: _Hlk239862109]	45. Мемлекеттік кәсіпорынның басшысы өзінің біліктілік деңгейі мен кәсіптік даярлығының атқаратын лауазымына сәйкестігін айқындау мақсатында атқаратын лауазымында болған әрбір келесі үш жыл өткеннен кейін аттестаттаудан өтеді.
Бұл ретте аттестаттау көрсетілген мерзім басталған күннен бастап алты айдан кешіктірілмей өткізіледі.
	46. Мемлекеттік кәсіпорынның басшысы Қазақстан Республикасы Еңбек кодексінің 53-бабының 3-тармағына сәйкес аттестаттауды өткізу тәртібі мен мерзімдерін, сондай-ақ аттестаттау комиссиясының дербес құрамын айқындайтын реттеуші мемлекеттік органның бірінші басшысының шешімі бойынша аттестаттаудан өтеді.
Бұл ретте аттестаттау комиссиясы мүшелерінің саны тақ санды құрайды және кемінде бес адамнан тұрады.
Аттестаттау комиссиясының құрамына реттеуші мемлекеттік органның құрылымдық бөлімшелерінің, кадр және заң қызметтерінің басшылары енгізіледі.
	47. Реттеуші мемлекеттік органның персоналды басқару қызметі (кадр қызметі) мемлекеттік кәсіпорын бірінші басшысын аттестаттауды өткізу мерзімдері туралы оны өткізу күніне дейін бір айдан кешіктірмей жазбаша түрде хабардар етеді.
[bookmark: _Hlk239862621]	48. Аттестатталатын мемлекеттік кәсіпорын бірінші басшысына персоналды басқару қызметі (кадр қызметі):
1) мемлекеттік кәсіпорын қызметінің тиісті бағытына жетекшілік ететін реттеуші мемлекеттік органның құрылымдық бөлімшелерімен бірлесіп, мемлекеттік кәсіпорын бірінші басшысының кәсіби қызметін көрсететін қызметтік мінездемені ресімдейді; 
2) осы Қағидаларға 2-қосымшаға сәйкес нысан бойынша аттестаттау парағын ресімдейді, оған аттестаттау комиссиясының бекітілген шешімі енгізіледі.
	49. Аттестаттау әңгімелесу нысанында өткізіледі. Егер аттестаттау комиссиясының отырысына оның құрамының кемінде үштен екісі қатысса, отырыс заңды деп есептеледі.
[bookmark: _Hlk239862788]Мемлекеттік кәсіпорын басшысымен әңгімелесу қажет болған жағдайда қашықтан бейнебайланыс құралдары арқылы өткізіледі.
Әңгімелесу барысында аттестатталатын адамға оның біліктілік деңгейі мен кәсіптік даярлығының атқаратын лауазымына сәйкестігін айқындауға бағытталған мәселелер бойынша сұрақтар қойылады, оның ішінде:
1) мемлекеттік кәсіпорынның қызметін реттейтін Қазақстан Республикасының заңнамасын білу;
2) мемлекеттік кәсіпорынның қызметін басқару және ұйымдастыру;
3) мемлекеттік кәсіпорынды дамыту.
50. Дауыс беру нәтижелері аттестаттау комиссиясы мүшелерінің көпшілік даусымен айқындалады. Дауыстар тең болған жағдайда комиссия Төрағасының дауысы шешуші болып табылады.
Аттестаттау комиссиясының шешімдері хаттамамен ресімделеді, оған оның отырысына қатысқан аттестаттау комиссиясының мүшелері мен хатшысы қол қояды.
Аттестаттау комиссиясы мүшелерінің ерекше пікірі болған жағдайда, ол жазбаша нысанда баяндалады және комиссия хаттамасына қоса беріледі.
	51. Дәлелді себептермен (еңбекке уақытша жарамсыздығы, еңбек немесе әлеуметтік демалыста, қызметтік іссапарда болуы) комиссия отырысына қатыспаған аттестатталатын мемлекеттік кәсіпорынның басшысы жұмысқа шыққаннан кейін аттестаттаудан өтеді.
	52. Аттестаттау комиссиясы осы Қағидалардың 48-тармағында көрсетілген ұсынылған материалдарды және аттестатталатын мемлекеттік кәсіпорынның басшысымен әңгімелесу нәтижелерін зерделегеннен кейін келесі шешімдердің бірін қабылдайды:
1) [bookmark: _Hlk242710872]атқаратын лауазымына сәйкес келеді;
2) қайта аттестаттауға жатады.
53. Қайта аттестаттау бастапқы аттестаттау өткізілген сәттен бастап алты ай өткен соң осы Қағидаларда айқындалған тәртіппен жүргізіледі. Аттестаттау комиссиясы қайта аттестаттауды өткізгеннен кейін келесі шешімдердің бірін қабылдайды:
1) атқаратын лауазымына сәйкес келеді;
2) атқаратын лауазымына сәйкес келмейді.
[bookmark: _Hlk239862889]	54. Аттестаттау комиссиясының аттестатталатын мемлекеттік кәсіпорын бірінші басшысының атқаратын лауазымына сәйкес келмеуі туралы шешім қабылдауы аттестаттаудың теріс нәтижесі болып табылады.
	55. Аттестатталатын мемлекеттік кәсіпорын басшысы аттестаттау комиссиясының шешімі қабылданған күннен бастап үш жұмыс күні ішінде аталған шешіммен танысуы тиіс.
	56. Аттестаттаудың теріс нәтижелері Қазақстан Республикасының еңбек заңнамасында белгіленген тәртіппен мемлекеттік кәсіпорын басшысымен еңбек қатынастарын тоқтатуға негіз болып табылады.
	57. Аттестаттау нәтижелеріне шағым жасау Қазақстан Республикасының заңнамасында белгіленген тәртіппен жүзеге асырылады.



Мемлекеттік заңды тұлғалардағы басқарушылық функцияларды атқарумен байланысты лауазымдарға адамдарды қабылдау және олардың еңбек қызметінен өткеру қағидаларына
1-қосымша

Нысан

____________________________________ 
(конкурс өткізу туралы шешім қабылдаған реттеуші мемлекеттік органның атауы)

Конкурсқа қатысу туралы өтініш

Мені _____________________________________________________________________
(тегі, аты, әкесінің аты (болған жағдайда)
_____________________________________________________________________
(мемлекеттік заңды тұлғаның, лауазымның атауы)
мемлекеттік заңды тұлғаларда басқарушылық функцияларды жүзеге асырумен байланысты бос лауазымды атқаруға арналған конкурсқа қатысуға жіберуіңізді сұраймын.
Қазақстан Республикасы Еңбек кодексінің 139-бабының 1-тармағына, «Мемлекеттік мүлік туралы» Қазақстан Республикасы Заңының 139-бабының 3-тармағына және «Қазақстан Республикасының мемлекеттік қызметі туралы» Қазақстан Республикасы Заңының 89-бабының 1-тармағына сәйкес мемлекеттік қызмет істері жөніндегі уәкілетті органмен бекітілген Мемлекеттік заңды тұлғалардағы басқарушылық функцияларды атқарумен байланысты лауазымдарға адамдарды қабылдау және олардың еңбек қызметін өткеру қағидаларының негізгі талаптарымен таныстым, келісемін және оларды атқаруға міндеттенемін. 
Менің дербес деректерімді, оның ішінде психоневрологиялық және наркологиялық ұйымдардан алынатын деректерді жинауға және өңдеуге келісімімді білдіремін.
Ұсынылған құжаттардың дұрыстығын растаймын және көрсетілген мәліметтердің толықтығы мен дұрыстығы үшін жауапты боламын.
Қоса берілген құжаттар:
           ____________________________________________________________________________
           ____________________________________________________________________________
Мекенжайы: ________________________________________________________________
Байланыс телефондары: ______________________________________________________
Электрондық пошта: _________________________________________________________
Жеке сәйкестендіру нөмірі: ___________________________________________________
           _________ __________________________________________________________________
[bookmark: _Hlk241590112]      (қолы)                                          (тегі, аты, әкесінің аты (болған жағдайда)
20 __ ж. «___» _______________
Мемлекеттік заңды тұлғалардағы басқарушылық функцияларды атқарумен байланысты лауазымдарға адамдарды қабылдау және олардың еңбек қызметінен өткеру қағидаларына
2-қосымша

Нысан
 
 
Аттестаттау парағы
 
Аттестаттау түрі: алғашқы - ; қайта -  (Х белгісімен белгілеу)
1. Тегі, аты, әкесінің аты (бар болған жағдайда)
_________________________________________________________________
_________________________________________________________________
2. Туған күні «____» _____________________ ______ жылы.
3. Білімі туралы, біліктілігін арттыру, қайта даярлау туралы мәліметтер (қашан және қандай оқу орнын аяқтады, білімі бойынша мамандығы мен біліктілігі, біліктілігін арттыру туралы құжаттар)
_________________________________________________________________
_________________________________________________________________
_________________________________________________________________
_________________________________________________________________
4. Атқаратын лауазымы және тағайындалу күні
_________________________________________________________________
_________________________________________________________________
5. Жалпы жұмыс өтілі _________________________________________
6. Аттестаттау комиссиясының мүшелері айтқан ескертулер мен ұсыныстар:
_________________________________________________________________
_________________________________________________________________
_________________________________________________________________
_________________________________________________________________
7. Аттестатталушының пікірі: __________________________________
_________________________________________________________________
_________________________________________________________________
8. Дауыс беру қорытындылары бойынша аттестатталушының қызметін бағалау:
1) атқаратын лауазымына сәйкес келеді (дауыстар саны) ________________;
2) қайта аттестаттауға жатады (дауыстар саны) ______________________________;
3) атқаратын лауазымына сәйкес келмейді (дауыстар саны)______________.
Аттестаттау парағымен таныстым: _______________________________________
                                                                                            (аттестатталушының қолы)
Аттестаттау өткізу күні 20___ жылғы «_____» _____________________________
Аттестаттау комиссиясының төрағасы: ___________________________________
                                                                                                                     (қолы)
Аттестаттау комиссиясының мүшелері:
_________________________________________________________________
                                                             (қолы)
_________________________________________________________________
                                                    (қолы)
_________________________________________________________________
                                                             (қолы)
_________________________________________________________________
                                                                    (қолы)
      Аттестаттау комиссиясының хатшысы: ___________________________
                                                                                                                (қолы)
Ұйым мөрінің орны


